text: Derrota escapulada en la seva presentació | El Diari de Badalona
  Inici Derrota escapulada en la seva presentació
  Derrota escapulada en la seva presentació
  19/08/13 – El CF Badalona s'ha presentat al Camp del Centenari davant la seva afició en l'últim partit de pretemporada i ha perdut per 2-3 contra el Villarreal C. Partit amb cinc gols i moltes ocasions de gols, sobretot per part del conjunt local. A més, el CF Badalona estrena nova equipació, ja que canvia el disseny respecte l'any passat. Piti Belmonte ha fet jugar tots els seu jugadors, fins i tot els arribats fa pocs dies, com Robert Costa i John Neeskens.
  Resumint el partit, destacar que prop dels vint minuts de la primera meitat, el Badalona ja perdia 0-2, amb gols de Mario i Dan. El Badalona, però, va reaccionar molt bé als gols visitants i va gaudir de més d'una ocasió de gol per fer el primer. El central Joan Castillo va crear molt perill en les jugades a pilota aturada amb les seves rematades de cap. Enric Gallego i Xavi Boniquet van ser els encarregats de fer els gols que donaria l'empat a dos en el partit abans de finalitzar la primera meitat. A la segona, menys futbol, cosa que el Villarreal va aprofitar per fer el tercer. A una setmana per començar la lliga, el Badalona acaba la seva pretemporada, amb totes les mirades posades en el diumenge vinent, quan s'estrenarà contra el Prat a les 18:30 en la nova temporada.